Mès, a penes campèc era hilha deth maitin, era Auròra de rosadi dits, se lheuèc deth lhet Nestòr, eth cavalièr gereni, e anèc a sèir-se sus ues pèires plan polides, blanques, lustrades d’òli, qu’èren dauant deth portau e en eres se seiguie abans Nelèu, conselhèr parièr as dius; mès ja aguest, vençut pera Parca, se trapaue en Orto, e alavetz eth qu’ocupaue aqueth lòc ère Nestòr, eth cavalièr gereni, eth protector des aquèus, qu’ena sua man agarraue eth scèptre.